Australian joukkue Englannin-kiertueella 1878.
**Australian krikettimaajoukkue** edustaa Australiaa kriketin maajoukkuekilpailuissa. Sitä hallinnoi Cricket Australia, aiemmalta nimeltään *Australian Cricket Board*.

Test matchit
------------

Australia pelasi historian ensimmäisen *test matchin*, eli viisipäiväisen maaottelun, Englantia vastaan 1877. Joukkueiden ottelusarjaa alettiin kutsua nimellä *The Ashes* Englannin kärsittyä kotitappion Australialle 1882. Toukokuuhun 2020 mennessä Australia on voittanut maiden test match -kohtaamisista 146, Englanti 110 ja "tasapeliin" eli käytännössä kesken on jäänyt 95 ottelua. Kaikkiaan Australia on pelannut 830 test matchia, joista se on voittanut 393 ja hävinnyt 224. Kaksi ottelua on päättynyt tasajuoksuihin ja 211 "tasapeliin".

Australialla on positiivinen saldo kaikkia test matcheja pelaavia joukkueita vastaan. Zimbabwea vastaan Australia on voittanut kaikki kolme ottelua. Bangladeshia vastaan Australia on voittanut viisi ottelua ja hävinnyt kerran. Sri Lankan se on voittanut 19 kertaa ja hävinnyt neljästi. Uutta-Seelantia vastaan on 34 voittoa ja 8 tappiota, Etelä-Afrikkaa vastaan 52 voittoa, 26 tappiota, Länsi-Intian saaristoa vastaan 58 voittoa, 32 tappiota, Pakistania vastaan 33 voittoa, 15 tappiota ja Intiaa vastaan Australialla on 42 voittoa ja 28 tappiota.

Yhden päivän maaottelut
-----------------------

Australia ja Englanti kohtasivat myös historian ensimmäisessä yhden päivän maaottelussa (eli pelimuodossa, jossa kummallakin joukkueella on tavallisesti 50 syöttövuoroa, joissa jokaisessa kuusi syöttöä) tammikuussa 1971. Australia on voittanut maiden kohtaamisista 82 ja hävinnyt 62. Kaikkiaan Australia on toukokuuhun 2020 mennessä pelannut 949 yhden päivän maaottelua, joista se on voittanut 575 ja hävinnyt 331. Otteluista yhdeksän on päättynyt tasajuoksuihin ja 34 ilman ratkaisua.

Australia on voittanut suurimman osan yhden päivän maaotteluistaan jokaista vastustajaansa vastaan ainoana poikkeuksena Etelä-Afrikka, joka johtaa keskinäisten otteluiden voitoissa 51–48.

### MM-kilpailut

Australia on voittanut yhden päivän pelimuodolla käytävät maailmanmestaruuskilpailut viisi kertaa. Se voitti 1987 loppuottelussa Englannin seitsemällä juoksulla. Vuoden 1999 finaalissa Australia ohitti Pakistanin juoksumäärän 132, kun Australialla olisi ollut vielä kahdeksan lyöjäparia ja 179 lyöntiä jäljellä. MM-kilpailuissa 2003 Australia voitti loppuottelussa Intian 125 juoksulla ja 2007 Sri Lankan 53 juoksulla. Vuoden 2015 loppuottelussa Australia ohitti Uuden-Seelannin tuloksen, kun Australialla olisi ollut käytettävissä vielä seitsemän lyöjäparia ja 101 lyöntiä. MM-hopeaa Australia on saavuttanut 1975, jolloin se hävisi loppuottelussa Länsi-Intian saaristolle 17 juoksulla, ja 1996, jolloin Sri Lanka ohitti Australian tuloksen 241, kun heillä olisi ollut vielä seitsemän lyöjäparia ja 22 lyöntiä jäljellä. MM-kilpailujen välierissä Australia karsiutui 2019 hävittyään Englannille

Twenty20-maaottelut
-------------------

Australia pelasi historian ensimmäisessä *Twenty20* -pelimuodon maaottelussa, jossa kumpikin joukkue pelaa 20 syöttövuoroa (joissa jokaisessa on kuusi syöttöä), Uutta-Seelantia vastaan 2005. Se on pelannut toukokuuhun 2020 mennessä kaikkiaan 125 maaottelua. Ratkaisuun päättyneistä otteluista se on voittanut 67 ja hävinnyt 53. Tässä pelimuodossa Australian maaottelutilasto on positiivinen Bangladeshia, Irlantia, Yhdistyneitä arabiemiirikuntia, Uutta-Seelantia, Etelä-Afrikkaa ja Englantia vastaan. Sri Lankaa vastaan voitot ovat tasan.

ICC World Twenty20 -turnauksessa Australia sijoittui toiseksi 2010 sekä kolmanneksi 2007 ja 2012.

Henkilökohtaisia tilastoja
--------------------------

Ricky Ponting on lyönyt Australian pelaajista eniten juoksuja sekä test matcheissa, 13 378, että yksipäiväisissä maaotteluissa, 13 589. Test matcheissa on Australian pelaajista vastustajia eniten "polttanut" Shane Waugh, 708. Yhden päivän maaotteluissa ovat sekä Brett Lee että Glenn McGrath syöttäneet vastustajan 380 kertaa ulos pelistä.

Lähteet
-------

1. ↑  Our history *cricketaustralia.com.au*.  Arkistoitu 25.9.2015. Viitattu 24.9.2015. (englanniksi)
2. ↑  Cricket Explained - Test Match Cricket *abcofcricket.com*.  Arkistoitu 5.9.2013. Viitattu 24.9.2015. (englanniksi)
3. ↑  The Ashes *lords.org*. Viitattu 24.9.2015. (englanniksi)
4. 1 2  Records / Australia / Test matches / Result summary *espncricinfo.com*. Viitattu 16.5.2020. (englanniksi)
5. ↑  Records / Test matches / Team records / Results summary *espncricinfo.com*. Viitattu 16.5.2020. (englanniksi)
6. ↑  First one day international cricket match *abc.net.au*. Viitattu 24.9.2015. (englanniksi)
7. 1 2  Records / Australia / One-Day Internationals / Result summary *espncricinfo.com*. Viitattu 16.5.2020. (englanniksi)
8. ↑  Records / One-Day Internationals / Team records / Results summary *espncricinfo.com*. Viitattu 16.5.2020. (englanniksi)
9. ↑  Reliance World Cup, Final: Australia v England at Kolkata, Nov 8, 1987 *espncricinfo.com*. Viitattu 24.9.2015. (englanniksi)
10. ↑  CC World Cup, Final: Australia v Pakistan at Lord's, Jun 20, 1999 *espncricinfo.com*. Viitattu 24.9.2015. (englanniksi)
11. ↑  ICC World Cup, Final: Australia v India at Johannesburg, Mar 23, 2003 *espncricinfo.com*. Viitattu 24.9.2015. (englanniksi)
12. ↑  ICC World Cup, Final: Australia v Sri Lanka at Bridgetown, Apr 28, 2007 *espncricinfo.com*. Viitattu 24.9.2015. (englanniksi)
13. ↑  ICC Cricket World Cup, Final: Australia v New Zealand at Melbourne, Mar 29, 2015 *espncricinfo.com*. Viitattu 24.9.2015. (englanniksi)
14. ↑  Prudential World Cup, Final: Australia v West Indies at Lord's, Jun 21, 1975 *espncricinfo.com*. Viitattu 24.9.2015. (englanniksi)
15. ↑  Wills World Cup, Final: Australia v Sri Lanka at Lahore, Mar 17, 1996 *espncricinfo.com*. Viitattu 24.9.2015. (englanniksi)
16. ↑  2nd Semi-final, ICC Cricket World Cup at Birmingham, Jul 11 2019 *espncricinfo.com*. Viitattu 16.5.2020. (englanniksi)
17. ↑  Australia tour of New Zealand, Only T20I: New Zealand v Australia at Auckland, Feb 17, 2005 *espncricinfo.com*. Viitattu 24.9.2015. (englanniksi)
18. ↑  Records / Twenty20 Internationals / Team records / Results summary *espncricinfo.com*. Viitattu 16.5.2020. (englanniksi)
19. ↑  Australia / Records / Twenty20 Internationals / Result summary *espncricinfo.com*. Viitattu 16.5.2020. (englanniksi)
20. ↑  ICC World Twenty20, Final: Australia v England at Bridgetown, May 16, 2010 *espncricinfo.com*. Viitattu 24.9.2015. (englanniksi)
21. ↑  ICC World Twenty20, 2nd Semi Final: Australia v India at Durban, Sep 22, 2007 *espncricinfo.com*. Viitattu 24.9.2015. (englanniksi)
22. ↑  ICC World Twenty20, 2nd Semi-Final: Australia v West Indies at Colombo (RPS), Oct 5, 2012 *espncricinfo.com*. Viitattu 24.9.2015. (englanniksi)
23. ↑  Australia / Records / Test matches / Most runs *espncricinfo.com*. Viitattu 16.5.2020. (englanniksi)
24. ↑  Australia / Records / One-Day Internationals / Most runs *espncricinfo.com*. Viitattu 16.5.2020. (englanniksi)
25. ↑  Australia / Records / Test matches / Most wickets *espncricinfo.com*. Viitattu 16.5.2020. (englanniksi)
26. ↑  Australia / Records / One-Day Internationals / Most wickets *espncricinfo.com*. Viitattu 16.5.2020. (englanniksi)

Aiheesta muualla
----------------

* Kuvia tai muita tiedostoja aiheesta **Australian krikettimaajoukkue** Wikimedia Commonsissa